# data[].attributes.body
15 minute de lectură zilnică – acasă sau la școală – pot contribui semnificativ la dezvoltarea gândirii critice, la îmbunătățirea capacității de exprimare și la formarea autonomiei în învățare.

Să ne amintim să #CitimZideZi - să redescoperim împreună puterea unei cărți de a deschide lumi, de a forma caractere și de a apropia generații.

Care este ultima carte pe care i-ai citit-o copilului tău sau pe care copilul tău a citit-o?

#ROficial #MEC #CitimZideZi

Sursa: https://www.facebook.com/www.edu.ro/posts/pfbid02KQGEQivWPtYYB7PKGgFp5rNbkfxPdGmeBki6FBmWPYDTfxnsE9JqPbseHV127NaHl

# data[].attributes.attachment_link.description
📚 15 minute de lectură zilnică  – acasă sau la școală – pot contribui semnificativ la dezvoltarea gândirii critice, la îmbunătățirea capacității de exprimare și la formarea autonomiei în învățare....

# data[].attributes.body
În perioada 12–13 februarie 2026, CDI Brezoi a găzduit activități dedicate Zilei Naționale a Lecturii (15 februarie), desfășurate cu implicarea entuziastă a elevilor și cadrelor didactice. Prezentările de carte, atelierele creative și concursurile au demonstrat că lectura este un obicei valoros, care dezvoltă gândirea, creativitatea și spiritul civic al elevilor.

Este o bucurie să vedem cum Centrul de Documentare și Informare rămâne un spațiu viu al culturii și al cunoașterii. În acest an special, ne apropiem de 20 de ani de la înființarea CDI (1996–2026) – două decenii dedicate formării cititorilor și a tinerilor pasionați de carte și cunoaștere.

Felicitări tuturor celor implicați pentru dedicare, profesionalism și pasiune!

Prof. Cătălina JIANU - responsabil CDI

https://cdi-brezoi.webnode.ro/

# data[].attributes.body
În data de 12 februarie 2026, în Centrul de Documentare și Informare (CDI), s-a desfășurat o activitate dedicată Zilei Lecturii (15 februarie), reunind elevi de gimnaziu și liceu, alături de profesori.

În cadrul întâlnirii, elevii și-au prezentat lecturile preferate în limba română, franceză și engleză, evidențiind mesajul cărților alese, personajele îndrăgite și motivele pentru care aceste lecturi i-au impresionat. Activitatea a fost un prilej de dialog intercultural, de exersare a competențelor lingvistice și de împărtășire a pasiunii pentru citit.

Prin implicarea activă a profesorilor și a elevilor, CDI-ul a devenit un spațiu al schimbului de idei și al bucuriei de a descoperi literatura în mai multe limbi. Evenimentul a subliniat importanța lecturii în formarea personală și academică a elevilor.

Prof. coordonator Diana PREDUȘEL

# data[].attributes.attachment_link.title
CDI Ziua Lecturii (12) 15 februarie 2026

# data[].attributes.attachment_caption
O zi plină de bucurie, lectură și revederi frumoase la clasa I B

# data[].attributes.headline
Clasa I B - profesor învățământ primar: Podaru Elena-Georgiana 

# data[].attributes.subject
Clasa I B - profesor învățământ primar: Podaru Elena-Georgiana 

# data[].attributes.body
Astăzi, elevii clasei I B au avut parte de o vizită specială: doi elevi din prima mea serie de învățământ primar ne-au trecut pragul și au adus cu ei emoție, amintiri și multă energie bună. Cei mici au fost încântați să le asculte povestea, să afle cum a fost drumul lor și să descopere că lectura rămâne un prieten de nădejde, indiferent de vârstă.

Ne-am bucurat împreună de momente frumoase: am băut suc, am servit chec, am râs și am trăit clipe dulci care au făcut ziua și mai specială. Pauza de lectură s-a împletit perfect cu atmosfera caldă a întâlnirii.

În ora de AVAP, am lucrat în echipe și am creat „Copacul lecturii”, un simbol al curiozității și al dragului de carte. Copiii au fost implicați, creativi și plini de entuziasm, iar rezultatul a fost pe măsura lor: colorat, vesel și plin de sens.

A fost o zi care ne-a umplut inimile și ne-a reamintit cât de frumos este să creștem împreună prin lectură și prin oameni dragi care revin cu bucurie în sala de clasă.

# data[].attributes.headline
Elevii clasei a III-a B ne povestesc despre Ziua Lecturii

# data[].attributes.subject
Elevii clasei a III-a B ne povestesc despre Ziua Lecturii

# data[].attributes.body
Elevii clasei a III-a au sărbătorit Ziua Lecturii prin activități creative în clasă. Două eleve au prezentat istoria acestei zile, explicând colegilor importanța lecturii și bucuria pe care o aduc cărțile.

Prof. coordonator Ioana Anișoara ȘOPÎRLĂ

# data[].attributes.body
Elevii clasei a III-a B au citit fiecare text sau carte preferată pentru a împărtăși povești și impresii cu colegii. Citind, copiii și-au exersat abilitățile de lectură, și-au dezvoltat vocabularul și imaginația, și au învățat să asculte și să respecte opiniile celorlalți.

Această activitate i-a ajutat să înțeleagă că lectura este o experiență personală, dar și o bucurie de împărtășit.

Prof. coordonator Ioana Anișoara SOPÎRLĂ

# data[].attributes.body
Elevii clasei I au vizitat Centrul de Documentare și Informare, descoperind un spațiu prietenos dedicat lecturii și cunoașterii. Cu multă curiozitate, au explorat rafturile cu cărți și au aflat cum pot deveni mici cititori responsabili.

A fost un prim pas frumos în drumul lor spre lumea poveștilor și a învățării prin lectură.

Prof. Rodica DANEȘ

# data[].attributes.body
Elevii clasei I au făcut primii pași spre lumea cărților, planificând o vizită la CDI. Cu entuziasm și curiozitate, cei mici se pregătesc să descopere spațiul dedicat lecturii, poveștilor și aventurilor prin pagini de carte.

Ne bucurăm să îi avem aproape și să îi încurajăm să devină cititori pasionați încă de la începutul drumului lor școlar.

Prof. coordonator Rodica DANEȘ

# data[].attributes.body
În cadrul Clubului de lectură, elevii clasei a IV-a A au participat la concursul dedicat cărții „Ursul cel bun” – Sarah Lean.

Prin tragere la sorți, copiii și-au adresat unii altora întrebări din conținutul textului, demonstrând atenție, înțelegere și spirit de echipă.

Activitatea a continuat cu un atelier de creație:
- Ilustrarea unui fragment citit
- Continuarea povestirii printr-un final nou, adaptat specificului echipei: „Optimiștii”, „Realiștii”, „Pesimiștii”

La final, s-au acordat diplome, iar copiii au avut parte de surprize „dulci”, bucurându-se împreună de o experiență frumoasă în lumea cărților.

Prof. coordonator Veronica FEREȘTEAN

# data[].attributes.headline
Ziua Națională a Lecturii sărbătorită și acasă, împreună cu eleva școlarizată la domiciliu, Cătălina-Gabriela GRIGORE, din clasa a IV-a B.(Prof. înv. primar: Camelia-Gina IOIL 🦋)

# data[].attributes.subject
Ziua Națională a Lecturii sărbătorită și acasă, împreună cu eleva școlarizată la domiciliu, Cătălina-Gabriela GRIGORE, din clasa a IV-a B.(Prof. înv. primar: Camelia-Gina IOIL 🦋)

# data[].attributes.body
Ziua Națională a Lecturii reprezintă un prilej de a celebra puterea cărților de a construi punți între oameni. Pentru elevii imobilizați, accesul la resursele culturale ale școlii este adesea limitat, motiv pentru care am decis ca în acest an, „CDI-ul să călătorească la elev”, transformând camera de studiu a colegei noastre într-un spațiu al creativității și al prieteniei.

Profesor pentru învățământul primar: Camelia-Gina IOIL🦋🦋🦋

Îi mulțumim doamnei Cătălina JIANU pentru susținerea oferită permanent!

# data[].attributes.headline
Primii pași în lumea poveștilor_Clasa pregătitoare B

# data[].attributes.subject
Primii pași în lumea poveștilor_Clasa pregătitoare B

# data[].attributes.body
În cadrul activității dedicate lecturii, elevii clasei pregătitoare B au făcut noi pași în minunata lume a cărților.

Așezați în semicerc, au ascultat cu atenție povestea citită de doamna învățătoare, descoperind personaje și întâmplări pline de farmec. Apoi, cu emoție și entuziasm, fiecare și-a ales o carte și a răsfoit-o, încercând să descifreze primele cuvinte.

Am surprins momente speciale: elevi curajoși citind în fața colegilor și bucuria unei fotografii de grup care arată cât de frumos creștem împreună prin lectură.

Felicitări micilor cititori pentru interesul și entuziasmul lor!

Prof. coordonator Diana NICOLAESCU

# data[].attributes.headline
15 februarie-Ziua Națională a Lecturii sărbătorită de elevii clasei a IV-a B, la CDI al Liceului "Gheorghe Surdu", Brezoi (Prof. Înv. Primar: Camelia-Gina IOIL 🦋🦋🦋)

# data[].attributes.subject
15 februarie-Ziua Națională a Lecturii sărbătorită de elevii clasei a IV-a B, la CDI al Liceului "Gheorghe Surdu", Brezoi (Prof. Înv. Primar: Camelia-Gina IOIL 🦋🦋🦋)

# data[].attributes.body
„Călătorie în Lumea Cărților”

Ocazia:

Ziua Națională a Lecturii (15 Februarie)
Locația: Centrul de Documentare și Informare (CDI), al Liceului "Gheorghe Surdu ", Brezoi

1. Obiectivele activității

Promovarea lecturii ca activitate recreativă și sursă de cunoaștere.

Familiarizarea elevilor cu spațiul CDI și cu modalitățile de căutare a informației.

Dezvoltarea gândirii critice și a capacității de exprimare prin dezbaterea textelor citite.

2. Desfășurarea activității

Activitatea a debutat cu o scurtă incursiune în istoricul zilei, explicând semnificația datei de 15 februarie (ziua de naștere a lui Titu Maiorescu și Spiru Haret).

Principalele momente au inclus:

Turul ghidat al rafturilor: Elevii au explorat organizarea fondului de carte pe domenii, învățând cum să utilizeze fișele de bibliotecă și sistemul de raft deschis.

Atelierul „Lectura la prima vedere”: Fiecare elev a ales o carte de pe raft și a citit un fragment scurt colegilor, explicând de ce l-a atras coperta sau titlul respectiv.

Momentul de lectură silențioasă: Timp de 15 minute, întregul grup s-a bucurat de liniștea centrului, cufundându-se în paginile volumelor alese.

Dezbaterea „Cartea vs. Ecranul”: O discuție interactivă despre avantajele lecturii tradiționale în era digitală.

3. Rezultate și Impact

Creșterea numărului de utilizatori: Mai mulți elevi au solicitat fișe de împrumut la finalul activității.

Feedback pozitiv: Elevii au apreciat atmosfera relaxată a CDI-ului, diferită de cea din sala de clasă, și posibilitatea de a alege singuri materialul de lectură.

🦋🦋🦋Profesor pentru învățământul primar: Camelia-Gina IOIL 🦋🦋

Adresăm mulțumiri speciale doamnei Cătălina JIANU, care ne-a ghidat pașii pe toți parcursul activității de astăzi!

# data[].attributes.body
ZIUA LECTURII ne-a surprins, pe noi cei mici, în jurul cărților. Pinocchio ne-a descoperit taina cărților ca sursă de aventuri, bucurii, emoții, într-un univers văzut prin ochi de copil și înconjurat de curcubee.

Prof. coordonator Cristiana PIRTEA

# data[].attributes.body
Azi, de Ziua Lecturii, elevii clasei a II‑a A au demonstrat încă o dată cât de frumoasă poate fi lumea poveștilor atunci când este descoperită cu bucurie. Am citit împreună, am discutat, am râs și am lăsat imaginația să ne poarte în locuri magice.

Copiii au fost curioși, implicați și plini de entuziasm — dovadă că lectura rămâne una dintre cele mai frumoase călătorii pe care le putem face.

Felicitări micilor cititori pentru energia lor și pentru modul în care transformă fiecare pagină într-o aventură.

Să păstrăm vie această bucurie a lecturii în fiecare zi! 📖✨

Profesor învățământ primar Lavinia DINCĂ

# data[].attributes.body
Motto: „Ca să poată visa, copiii au nevoie de povești.”

Ziua Națională a Lecturii a fost marcată astăzi la grupa mare A prin activități desfășurate cu bucurie și entuziasm de preșcolari.

Copiii și-au prezentat cartea sau povestea preferată, adusă de acasă, iar împreună ne-am reamintit cât de importante sunt poveștile și cărțile în viața noastră. Apoi, fiecare copil a ilustrat prin desen liber povestea cea mai dragă sufletului său.

Activitatea ne-a oferit prilejul de a consolida relația copiilor cu lectura – chiar și citită prin imagini – și de a le arăta că fiecare carte este începutul unei călătorii, una care continuă prin joacă, explorare și dorința de a învăța.

Ne dorim să creștem o generație care citește.

Prof. coordonator Ionela NISTOR

# data[].attributes.attachment_caption
Profesor învățământ primar Lavinia DINCĂ

# data[].attributes.body
Citim, imaginăm, creăm!

Ziua Lecturii a fost o adevărată sărbătoare în clasa a II-a A! Elevii au citit cu interes, apoi au ilustrat poveștile prin desene mult mai complexe, demonstrând atenție la detalii și progres artistic. Suntem mândri de implicarea și creativitatea lor!

# data[].attributes.headline
Micii cititori din  clasa pregătitoare A s-au sârguit să arate cum s-au pregătit 

# data[].attributes.subject
Micii cititori din  clasa pregătitoare A s-au sârguit să arate cum s-au pregătit 

# data[].attributes.body
Micii recitatori de la clasa pregătitoare A s-au sârguit să compună chiar o poezie:

,, Versuri scrise-n șoaptă lină,

Slove zboară ca fluturii-n grădină,

Și gândul caută o floare,

Ascunsă-n taină-ntr-o ghicitoare!"

# data[].attributes.body
Elevii clasei pregătitoare au descoperit „Drumul cărții”, învățând cum ajunge o poveste de la autor până în mâinile cititorilor. Prin explicații pe înțelesul lor și exemple atractive, copiii au aflat cine scrie cartea, cine o ilustrează, cum este tipărită și cum ajunge în bibliotecă sau în librărie.

Activitatea a fost interactivă și plină de curiozitate, iar micii elevi au înțeles cât de prețioasă este o carte și câtă muncă se află în spatele fiecărei povești.

Prof. coordonator Diana NICOLAESCU

# data[].attributes.attachment_caption
GPN Valea lui Stan_Grupa Mare_Prof. Diana BĂRA

# data[].attributes.body
Avem, iar, motiv de sărbătoare. Cum nouă ne plac astfel de ocazii și, mai ales, dacă ele sunt despre noi și legătura noastră de mare apreciere cu cărțile grupei, iată-ne, în pozele atașate postării, făcând ceea ce știm și ne și place foarte mult, făcând citire. Am aflat că cititul se mai numește lectură și că, 15 februarie, ziua ce anul acesta este celebrată de noi mai devreme, ea fiind parte a primului weekend al Vacanței de schi, este Ziua Lecturii. Ne-am pregătit, deci, de lecturat, căci astfel fiecare idee face din creierul nostru un laborator de imaginații- și asta a spus Mihai Eminescu, cel care ne e tare drag.

# data[].attributes.body
Preșcolarii grupei mijlocii A au descoperit bucuria lecturii prin imagini, explorând povești și personaje într-un mod creativ și captivant. Copiii au privit ilustrațiile cu atenție și au spus ce cred că se întâmplă în poveste, dezvoltând imaginația, vocabularul și dragostea pentru cărți încă de la vârste fragede.

Această activitate a transformat lectura într-un joc fascinant, în care fiecare imagine spune o poveste și fiecare copil devine mic povestitor.

Prof. coordonator Liliana IORDACHE

# data[].attributes.headline
Descoperim lumea cărților – Clasa a IV-a C

# data[].attributes.subject
Descoperim lumea cărților – Clasa a IV-a C

# data[].attributes.body
Elevii clasei a IV-a C au participat la o activitate dedicată lecturii, în care doamna le-a prezentat cărți atractive și potrivite vârstei lor. Cu interes și curiozitate, copiii au ascultat recomandările, au descoperit titluri noi și au aflat informații interesante despre autori și personaje.

Momentele surprinse în imagini reflectă atenția, implicarea și bucuria de a explora universul fascinant al cărților.

Prof. coordonator Carmen CROCE

# data[].attributes.headline
Creativitate în practică – Clasa a IV-a C

# data[].attributes.subject
Creativitate în practică – Clasa a IV-a C

# data[].attributes.body
După prezentarea lecturilor, elevii au participat la o activitate practică, punând în valoare ideile și inspirația oferite de cărți. Cu entuziasm și imaginație, au lucrat atent și au demonstrat că lectura poate deveni punctul de plecare pentru activități creative și interesante.

Fotografiile surprind implicarea, colaborarea și energia pozitivă a clasei în timpul activității practice.

Prof. coordonator Carmen CROCE

# data[].attributes.body
Astăzi am sărbătorit Ziua Lecturii prin povești, emoții și multă imaginație! Elevii clasei a II-a A au citit cu entuziasm și au realizat desene inspirate din textele lecturate. Ne-au surprins cu lucrări mult mai complexe, bogate în detalii și culoare, demonstrând cât de frumos evoluează creativitatea lor. Felicitări, mici cititori!

Prof. coordonator Lavinia DINCĂ

# data[].attributes.headline
Târg de carte – o întâlnire cu poveștile care nu îmbătrânesc

# data[].attributes.subject
Târg de carte – o întâlnire cu poveștile care nu îmbătrânesc

# data[].attributes.body
Astăzi, clasa noastră s-a transformat într-un mic univers al cărților. La Târgul de carte, elevii au adus volume dragi sufletului lor, le-au prezentat colegilor și au redescoperit bucuria lecturii împărtășite. Am învățat că o carte nu își pierde valoarea odată cu trecerea timpului. Chiar dacă paginile ei sunt îngălbenite sau coperta poartă urmele anilor, povestea din interior rămâne vie. O carte veche nu este o carte depășită – este o comoară care a trecut prin mâini, prin inimi și prin generații. Cărțile ne învață să gândim, să visăm, să simțim și să înțelegem lumea mai profund. Ele ne apropie unii de alții și ne arată că lectura este un dar care nu se demodează niciodată. Pentru că, indiferent de anul în care a fost tipărită, o carte bună rămâne mereu actuală în sufletul cititorului.

Prof. Alexandra LUNGU

# data[].attributes.headline
Lectură și succes la Evaluarea Națională

# data[].attributes.subject
Lectură și succes la Evaluarea Națională

# data[].attributes.body
Clasa a VIII-a se află într-un moment important: pregătirea pentru examenul de Evaluare Națională. Lectura constantă și aprofundarea textelor ne ajută să ne dezvoltăm gândirea critică, capacitatea de reflecție și înțelegerea valorilor morale și culturale, abilități esențiale nu doar pentru examene, ci și pentru viață.

Activitățile din CDI și lecțiile de lectură arată că cititul nu este doar un exercițiu școlar, ci o oportunitate de a descoperi, înțelege și aprofunda lumea din jurul nostru.

Ziua Lecturii ne amintește că lectura ne deschide orizonturi și ne pregătește pentru succes – la școală și în viață!

Prof. Aurora DUȚĂ - diriginte 8 A

Prof. Claudiu ENE - diriginte 8 B

# data[].attributes.body
Anul acesta, elevii clasei a XII-a A se află într-o etapă importantă: pregătirea pentru examenul de Bacalaureat. Lectura constantă și analiza textelor contribuie semnificativ la dezvoltarea gândirii critice, a vocabularului și a expresivității – abilități esențiale pentru reușită.

Activitățile desfășurate în CDI arată că lectura nu este doar un exercițiu școlar, ci o cale de aprofundare a cunoștințelor și de cultivare a creativității și încrederii în sine.

Prof. Mirela CÂRMICI

# data[].attributes.body
În cadrul activităților dedicate lecturii, unul dintre elevii clasei a II-a B a prezentat colegilor cartea preferată, povestind cu entuziasm despre personaje și momentele care l-au impresionat.

Astfel de inițiative îi încurajează pe copii să își exprime opiniile, să își dezvolte încrederea în sine și să descopere bucuria lecturii împărtășite.

Urmăriți prezentarea!

Prof. coordonator Alexandra LUNGU

# data[].attributes.body
Elevii clasei a III-a A au demonstrat că lectura poate fi o adevărată bucurie! Momentele surprinse în imagini îi arată citind cu interes, fie individual în bănci, fie prezentând cu entuziasm cărțile preferate.

Zâmbetele lor spun totul – sunt fericiți să descopere lumi noi, personaje fascinante și întâmplări pline de învățăminte. Fotografia de grup reflectă spiritul frumos al clasei și plăcerea de a participa la astfel de activități care îi apropie și îi motivează.

Lectura ne unește și ne ajută să creștem frumos, împreună!

Prof. coordonator Adelina CĂTA

# data[].attributes.body
Denisa BREBEANU a deschis activitatea dedicată Zilei Lecturii prin prezentarea programului evenimentului, desfășurat sub coordonarea doamnei profesor de limba română. Cu seriozitate și încredere, a introdus momentele pregătite, contribuind la buna organizare și la atmosfera plăcută a întâlnirii.

# data[].attributes.headline
Lectură și jocuri la grupa mică și mijlocie – „Supărarea vântului”

# data[].attributes.subject
Lectură și jocuri la grupa mică și mijlocie – „Supărarea vântului”

# data[].attributes.body
Astăzi, doamna profesor Diana PREDUȘEL împreună cu elevele de la liceu, Daria COJOCARIU și Iasmina GEORGESCU, au citit copiilor din grupa mică (prof. Sidonia DUMITRESCU) și grupa mijlocie (prof. Natalia FUERESCU) povestea „Supărarea vântului”.

Copiii au ascultat cu atenție, au discutat despre poveste și, bineînțeles, au participat la jocuri distractive legate de personajele și întâmplările povestirii. Activitatea a combinat lectura cu jocul, dezvoltând imaginația și bucuria de a citi încă de la vârste fragede.

# data[].attributes.body
Un moment special al activității a fost susținut de eleva clasei a III-a A, Sofia PREDUȘEL, care a citit și a povestit cu emoție în fața auditoriului. Curajul și bucuria cu care a împărtășit lectura sa au fost apreciate de colegi și profesori.

# data[].attributes.headline
Sharing Favorite Books in English – Clasa a XII-a B

# data[].attributes.subject
Sharing Favorite Books in English – Clasa a XII-a B

# data[].attributes.body
Elevii clasei a XII-a B au împărtășit cu entuziasm lecturile lor preferate în limba engleză, citind și prezentând momente din cărți care i-au impresionat. Fiecare elev a exprimat clar ideile, a vorbit despre personaje și întâmplări, și a arătat pasiunea pentru lectură.

Activitatea a fost un prilej minunat de exersare a competențelor lingvistice și de dezvoltare a încrederii în fața colegilor, transformând CDI-ul într-un spațiu viu și plin de inspirație.

Prof. coordonator Andreea MILITARU

# data[].attributes.headline
O prezentare memorabilă despre „Frații Karamazov”

# data[].attributes.subject
O prezentare memorabilă despre „Frații Karamazov”

# data[].attributes.body
Eleva clasei a XI-a A, Daria COJOCARIU, a impresionat audiența prin prezentarea sa despre Frații Karamazov, realizată cu ajutorul unei planșe. Expunerea a fost clară, structurată și foarte profesionistă, evidențiind elemente importante ale cărții, personaje și idei principale.

Momentul a demonstrat pasiunea pentru literatură și creativitatea în modul de a transmite informația, transformând lectura într-o experiență captivantă pentru colegi și profesori.

Prof. coordonator Raluca COJOCARIU

# data[].attributes.headline
Dialog literar în limba franceză – Clasa a IX-a B

# data[].attributes.subject
Dialog literar în limba franceză – Clasa a IX-a B

# data[].attributes.body
Elevii clasei a IX-a B au adus la viață poveștile lor preferate printr-un dialog creativ în limba franceză. Primii doi elevi au interpretat personaje din carte, iar al treilea a fost narator, legând cu naturalețe întâmplările și oferind context pentru audiență.

Prezentarea lor a fost plină de expresivitate, claritate și energie, demonstrând nu doar competențe lingvistice solide, ci și talent în arta comunicării. Colegii și profesorii au apreciat modul frumos și interactiv în care a fost realizată activitatea.

Prof. coordonator Adelina RISTEA

# data[].attributes.body
Ștefania DUȚĂ a prezentat cu entuziasm o lectură în limba engleză, împărtășind alături de colegi momente interesante din cartea aleasă. Citirea a fost clară și expresivă, iar implicarea sa a arătat pasiunea pentru lectură și curajul de a vorbi în fața audienței.

Activitatea a fost un prilej minunat de exersare a competențelor lingvistice și de împărtășire a bucuriei cititului.

Prof. coordonator Loredana BÎRSAN

# data[].attributes.body
Elevii clasei a VI-a B au prezentat cu entuziasm cărțile lor preferate, surprinzând audiența prin modul frumos și expresiv în care au citit și povestit despre lecturile alese. Activitatea a fost o oportunitate de a exersa comunicarea, de a împărtăși impresii și de a descoperi povești noi alături de colegi și profesori.

Prezentările lor au fost apreciate pentru implicare, curaj și pasiunea pentru lectură, transformând CDI-ul într-un spațiu viu și plin de inspirație.

Profesor Livia GOȘOIU - diriginte

# data[].attributes.body
Elevii clasei a V-a au prezentat cu entuziasm cărțile lor preferate, citind și povestind în fața colegilor despre personaje și întâmplări care i-au impresionat. Activitatea le-a oferit ocazia de a exersa exprimarea clară și de a împărtăși bucuria lecturii, într-un mod captivant și plin de energie.

Prezentările lor au fost apreciate pentru implicare, curaj și pasiune pentru lectură, aducând un plus de viață și inspirație în CDI.

# data[].attributes.body
Iasmina GEORGESCU, eleva clasei a XI-a A, a prezentat o creație literară proprie, captivând colegii și profesorii prin originalitate și expresivitate. Textul său a reflectat imaginație bogată, sensibilitate și talent în a transmite idei și emoții prin cuvinte.

Prezentarea a fost un moment special al activității dedicate Zilei Lecturii, demonstrând că lectura și scrisul pot fi surse de inspirație și exprimare personală.

# data[].attributes.body
Urmăriți prezentarea realizată de Daria COJOCARIU despre Frații Karamazov. Expresivă și captivantă, Daria împărtășește ideile principale ale cărții și impresiile sale personale.

# data[].attributes.body
Trei elevi din clasa a VI-a B au realizat o prezentare frumoasă despre cărțile lor preferate. Expunerea lor a fost clară, expresivă și bine organizată, iar energia și entuziasmul lor au captivat colegii și profesorii.

Activitatea a fost un prilej minunat de a împărtăși bucuria lecturii și de a descoperi povești noi împreună.

# data[].attributes.headline
Mesaj din partea directorului adjunct al liceului – Ziua Lecturii

# data[].attributes.subject
Mesaj din partea directorului adjunct al liceului – Ziua Lecturii

# data[].attributes.body
Ziua Lecturii ne oferă, în fiecare an, ocazia de a reafirma importanța cărții în formarea caracterului și a spiritului civic al elevilor noștri.

Felicit elevii clasei a IV-a B pentru vizita la CDI și pentru interesul arătat față de lectură. Astfel de activități contribuie la dezvoltarea gândirii critice, a empatiei și a capacității de a înțelege lumea din jur – competențe esențiale în educația socială și în viață.

Centrul de Documentare și Informare rămâne un spațiu al dialogului, al descoperirii și al formării prin lectură. Îi încurajez pe toți elevii să treacă pragul CDI și să transforme lectura într-un obicei de zi cu zi.

Felicitări organizatorilor și tuturor celor implicați!

Prof. Mirela VLAD

# data[].attributes.headline
Biblioteca digitală CDI – Noi achiziții prin proiectul PNRAS

# data[].attributes.subject
Biblioteca digitală CDI – Noi achiziții prin proiectul PNRAS

# data[].attributes.body
Cu ocazia Zilei Naționale a Lecturii (15 februarie), vă invităm să descoperiți biblioteca digitală a Centrului de Documentare și Informare (CDI). Catalogul online reunește resurse și lecturi variate, achiziționate prin proiectul PNRAS, menite să încurajeze plăcerea lecturii și accesul la informație pentru toți elevii.

🔗 Explorați biblioteca digitală CDI_PNRAS:
https://www.libib.com/u/cdibrezoi

# data[].attributes.body
Ziua Lecturii este un prilej de a ne reaminti că lectura rămâne una dintre cele mai sigure căi spre cunoaștere și formare interioară. Prin cărți, descoperim idei, valori și modele care ne ajută să ne înțelegem mai bine pe noi înșine și lumea din jur.

Studiul literaturii universale și al limbii latine ne apropie de izvoarele culturii europene și ne arată că marile texte nu își pierd actualitatea. Ele continuă să vorbească fiecărei generații, oferindu-i repere și sens.

Să citim nu doar pentru școală, ci pentru a deveni mai bogați sufletește și mai deschiși către lume.

Prof. Gabriela CĂRPĂTOREA

# data[].attributes.headline
Lectura și cunoașterea științifică – pregătire pentru BAC

# data[].attributes.subject
Lectura și cunoașterea științifică – pregătire pentru BAC

# data[].attributes.body
Anul acesta, elevii clasei a XII-a A se află într-o etapă importantă: pregătirea pentru examenul de Bacalaureat. Studiul constant și aprofundarea conceptelor de biologie contribuie semnificativ la dezvoltarea gândirii analitice, a capacității de sinteză și a rigurozității – abilități esențiale pentru reușită.

Activitățile desfășurate în CDI și lecțiile interactive arată că învățarea nu este doar un exercițiu școlar, ci o cale de aprofundare a cunoștințelor, cultivare a curiozității și încrederii în sine.

Lectura rămâne mereu un aliat în dezvoltarea personală și profesională – Ziua Lecturii ne amintește să citim, să descoperim și să ne inspirăm!

Prof. Sorina LUNGU - diriginte

# data[].attributes.headline
Citește, descoperă, creează!  Promovăm lectura la CDI Brezoi

# data[].attributes.subject
Citește, descoperă, creează!  Promovăm lectura la CDI Brezoi

# data[].attributes.body
În anul acesta, CDI Brezoi – Centrul de Documentare și Informare al Liceului „Gheorghe Surdu” din Brezoi – Vâlcea invită elevii, cadrele didactice și comunitatea școlii să sărbătorească Ziua Națională a Lecturii printr‑o lună plină de activități dedicate cărților și lecturii. Toată luna februarie promovăm lectura ca obicei de viață, descoperim lumi fascinante prin povești și texte, și construim împreună obiceiuri de lectură utile pentru succesul în școală și viață. CDI Brezoi este un spațiu deschis de informare, formare și explorare pentru elevi și profesori – un loc prietenos unde lectura și creativitatea se îmbină.

Obiectivul activității:

Dezvoltarea competențelor de cititor, stimularea interesului pentru lectură și încurajarea elevilor să creeze și să se exprime prin texte, imagini și proiecte, într‑un mediu colaborativ.

Activități propuse _ CDI Brezoi:

1. Cluburi de lectură pe niveluri: Elevii se întâlnesc pentru a discuta fragmente din cărți, a împărtăși recomandări și a descoperi autori noi.

2. Întâlniri cu scriitori locali sau invitați speciali: Invităm autori, poeți sau membri ai comunității Brezoi pentru dialoguri despre pasiunea de a scrie şi de a citi.

3. Ateliere creative:

·         Scriere creativă – elevii compun mici povestiri, poezii sau recenzii;

·         Ilustrarea poveștilor – desene inspirate din cărți preferate;

4. Prezentări și vizite la CDI: Sesiuni de prezentare a serviciilor şi resurselor CDI, cu ghidaj pentru accesarea fondului de carte și materialelor educaționale.

5. Expoziție tematică de carte: Cu sprijinul editurilor, elevilor sau bibliotecii locale – colecții de lecturi recomandate pentru vârste diferite.

6. Mini‑discuții despre drepturile de autor: Convocăm elevii să învețe despre respectul față de creația altora și originalitate în scrierea textelor.

Parteneriate și colaborări:

CDI Brezoi colaborează cu:
- biblioteca locală/biblioteca județeană;
- Casa Corpului Didactic Vâlcea;
- asociații de părinți și consiliul elevilor;
- organizații culturale din Brezoi și județul Vâlcea.

# data[].attributes.body
Cu ocazia Zilei Lecturii, transmit felicitări și mulțumiri tuturor cadrelor didactice și elevilor care au organizat și au participat la activitățile desfășurate în CDI în zilele de 12 și 13 februarie 2026.

Implicarea, entuziasmul și creativitatea dumneavoastră au demonstrat că lectura nu este doar un exercițiu școlar, ci un obicei valoros, care dezvoltă gândirea critică, imaginația și spiritul civic al elevilor.

Prin aceste inițiative, CDI Brezoi devine un spațiu viu al culturii, al dialogului și al descoperirii, unde fiecare copil poate să se apropie de cărți și să descopere bucuria lecturii.

Felicitări tuturor pentru dedicare și implicare!

Prof. Mirela VLAD - director adjunct